  Туспуктэм: Полина Уразова Наталия Сильвестрова Удмуртиын лемтэй куртчиськон вакыт кутсконысен 11 сюрс 913 адями, соос пӧлын 2 сюрс 463 нылпи, эмъяськонниосы вазиськиз. Тужгес но трос учыръёс Ижкарын, Глазкарын, Можгаын, Ува, Можга но Кез ёросъёсын пусъемын. Со сярысь Роспотребнадзорлэн элькунъя управлениезлэн пресс-службаез ивортӥз. 8 сюрс 993 эскерем лемтэйёс пӧлысь энцефалит 115-эзлэн шраямын (1,3 процент), боррелиозэз кылдытӥсь – 6 сюрс 929 пӧлысь 2 сюрс 774 учырын (40 процент). Элькунын туннэ нуналлы 117 сюрс 204 мурт, соос пӧлын 87 сюрс 910 нылпи, лемтэй энцефалитрлэсь прививка пуктӥзы. Тодэ вайытом, Удмуртиын лемтэй энцефалитэн 17 висён учыр пусйизы. Тегъёс: Тазалык лемтэй Роспотребнадзор Удмуртия  